आबूरोड में अध्यापिका मंच की द्वितीय बैठक आयोजित
आबूरोड| गुरुनानककॉलोनी स्थित संत कंवरराम कुटिया में गुरुवार को अध्यापिका मंच की द्वितीय बैठक का आयोजन हुआ। इसमें बालिका शिक्षा को बढावा देने के बारे में चर्चा की गई। बैठक में राजकीय माध्यमिक विद्यालय दानवाव की प्रधानाध्यापक अलका शर्मा ने इस उद्देश्य की प्राप्ति के लिए मार्गदर्शन किया। ब्लॉक शिक्षाधिकारी दलपतराज पुरोहित ने अध्यापिकाओं से क्षमता संवर्धन को अपने कार्य क्षेत्र में उपयोग में लेने के लिए प्रेरित किया। अतिरिक्त ब्लॉक शिक्षाधिकारी हेमाराम पुरोहित भूराराम पुरोहित ने भी विचार व्यक्त किए। संयोजक ऋतु भटनागर ने कहा कि मंच के गठन का उद्देश्य अध्यापिकाओं में आत्मविश्वास बढ़ाना है। विभिन्न गतिविधियों में ललिता पंडित, मीना सैनी, आशा टेलर, लता खत्री, अरुणा शर्मा, चेतना वर्मा विजयी रहे।
hin_Deva hin_Deva